РЕПУБЛИКА БЪЛГАРИЯ
Министерство на околната среда и водите	
Регионална инспекция по околната среда и водите – Варна

РЕШЕНИЕ № ВА - 118/ПР/2026 г.
за преценяване на необходимостта от извършване на оценка на въздействието върху околната среда

На основание чл. 93, ал. 1, т. 1 и т.2, ал. 3 и ал. 6 от Закона за опазване на околната среда (ЗООС), чл. 7, ал. 1 и чл. 8, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), чл. 31, ал. 4 и ал. 6 от Закона за биологичното разнообразие (ЗБР), чл. 40, ал. 4, във връзка с чл. 2, ал. 1, т. 1 и чл. 4 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС) и въз основа на представена от възложителя писмена документация по Приложение № 2 към чл. 6 от Наредбата за ОВОС и по чл. 10, ал.1 и 2 от Наредбата за ОС, както и получено становище на: Регионална здравна инспекция – Варна, 

Р Е Ш И Х


да не се извършва оценка на въздействието върху околната среда на инвестиционно предложение  свързано с  разглобяване и подготовка за повторна употреба на компоненти с код и наименование: 16 01 21* „опасни компоненти, различни от упоменатите в кодове от 16 01 07 до 16 01 11, 16 01 13 и 16 01 14“, 16 01 22 „компоненти, неупоменати другаде“, 16 01 99 „отпадъци, неупоменати другаде“ в гр. Варна, район Владислав Варненчик - зона Метро, месност Атанас тарла, ПИ 10135.4507.237, с площ 1742 кв. м, (бул. „Цар Освободител“ №313), реализацията на което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони 


Възложител: „КРИС АУТО” ЕООД, бул. "Цар Освободител" № 79, вх. Б, ет 4, ап. 21,
град Варна



Кратко описание на инвестиционното предложение:
С настоящото инвестиционно предложение се предвижда да се извршват дейности:
· с код R12 подготовка за повторна употреба на отпадъци с кодове: 16 01 21* „опасни компоненти, различни от упоменатите в кодове от 16 01 07 до 16 01 11, 16 01 13 и 16 01 14“ и 16 01 22 „компоненти, неупоменати другаде“;
- с код R12 разглобяване на отпадък с код: 16 01 99 „отпадъци, неупоменати другаде“
· с код R13 съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им) на отпадъци с кодове: 16 01 21* „опасни компоненти, различни от упоменатите в кодове от 16 01 07 до 16 01 11, 16 01 13 и 16 01 14“ и 16 01 22 „компоненти, неупоменати другаде“.
Площадката, на която се извършват дейностите с отпадъци включва закрити и открити площи, като откритите са с положена трайна настилка.
Съгласно изискванията на чл. 18 от Наредба №7 от 24.08.2004 г. за изискванията, на които трябва да отговарят площадките за разполагане на съоръжения за третиране на отпадъци на територията на площадката са обособени следните функционални зони:
· зона за приемане на ИУМПС с КПП с площ 100 кв.м;
· зона за предварително третиране (разкомплектоване) на ИУМПС с площ 100 кв.м (закрито хале);
· зона за съхраняване на ИУМПС и компоненти от ИУМПС с площ 800 кв. м.
· Зона за съхраняване на образуваните от дейноста, части за повторна употреба с площ 100 кв.м.
От общата площ на имота се ползват около 1390 кв.м., което е в съответствие с установените коефициенти на използваемост на територията, определени в Приложение №1 от Наредба №7 от 24.08.2004 г. за изискванията, на които трябва да отговарят площадките за разполагане на съоръжения за третиране на отпадъци, а именно 0.80 за площадки за третиране на отпадъци - Събиране, временно съхраняване и предварително третиране.
Строителна дейност няма да се извършва. Площадката е бетонирана. Осигурени са закрити и открити площи.
По врема на експлоатацията се използват ел. енергия и вода.
„КРИС АУТО” ЕООД има издадено Разрешение за дейности с отпадъци № 03-Д0699-00/10.07.2024 г. от РИОСВ-Варна, за площадка: гр. Варна, район Владислав Варненчик - зона Метро, месност Атанас тарла, ПИ 10135.4507.237, (бул. „Цар Освободител“ №313). С настоящото инвестиционно предложение се предвижда да се извършват дейности по: Подготовка за повторна употреба на компоненти от ИУМПС, получени при предварителни дейности преди оползотворяване (разкомплектоване) на ИУМПС или получени от юридически лица. След предварителното третиране (разкомплектоване) на ИУМПС се генерират: компоненти, подлежащи на оползотворяване и компоненти за използване за повторна употреба (§1 от ДР на Наредба за ИУМПС, т. 15). Подготовката за повторна употреба включва: почистване (от ръжда, мръсотия, прах, кал, натрупвания, сажди и други замърсявания в зависимост от компонента), ремонт от квалифициран служител (възстановяване, поправяне и привеждане в изправност), техническа проверка (изпитване, проверяване, преглеждане, контрол) и се извършва в зона за разкомплектоване на ИУМПС. Неопасните компонентите за повторна употреба, които могат да бъдат: седалки, в които не са вградени закрепващите устройства на обезопасителните колани и/или не са вградени въздушните възглавници в тях, стелки, стопове и фарове, стъкла, джанти, гуми, брони, табла, огледала, тегличи, странични врати, преден капак, капак за багажник, кори, ръкохватки за таван, сенници, калници, рамо на чистачки, жабки, лайсни, кожени калъфи, предни решентки, крикове и комплект с инструменти (специфични за всеки модел МПС), подлакътници, тонколони за автомобил и други не засягащи управлението при движение на автомобила и такива които не съдържат опасни вещества, ще се съхраняват на стелажи и рафтове, отделно от другите компоненти, подлежащи на оползотворяване или обезвреждане. Дейностите по подготовка за повторна употреба ще се извършват в зона отредена за тази цел в закрито хале, съхраняването на вече преминалите подготовка за повторна употреба неопасни компоненти ще се осъществява в закрито метално хале. При извършване на дейност подготовка за повторна употреба се използват стандартни и специализирани инструменти, използвани при ремонт на автомобили - такаламит, гаечни ключове, френски ключ, вложки, клещи, отвертки, скоби, крик, гедоре, шкурки за почистване.
Количеството третирани отпадъци ще бъде в количества както следва:
Предварително третиране с код R12 подготовка за повторна употреба на отпадъци с кодове:
16 01 21* „опасни компоненти, различни от упоменатите в кодове от 16 01 07 до 16 01 11, 16 01 13 и 16 01 14“ - 80 тона/година;
16 01 22 „компоненти, неупоменати другаде“ - 10 тона/година;
Предварително третиране с код R12 разглобяване на отпадък с код:
16 01 99 „отпадъци, неупоменати другаде“ - 10 тона/година.
Дейност с код R13 съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им) на отпадъци с кодове:
16 01 21* „опасни компоненти, различни от упоменатите в кодове от 16 01 07 до 16 01 11, 16 01 13 и 16 01 14“ - 80 тона/година;
16 01 22 „компоненти, неупоменати другаде“ - 10 тона/година;
16 01 99 „отпадъци, неупоменати другаде“ - 10 тона/година.
По време на експлоатация ще ползва единствено като природен ресурс вода от водопроводната мрежа на населеното място за битовите нужди на персонала.
В процеса на експлоатация основно ще се използва електроенергия и вода. Обектът е включен към градската водопроводна и електропреносна системи. Не се предвижда водовземане за питейни, промишлени и други нужди от повърхностни води, и/или подземни води. 
Териториите, предмет на ИП, не попадат в границите на защитени територии (ЗТ) по смисъла на Закона за защитените територии и не попадат и в защитени зони (ЗЗ) от Националната екологична мрежа НАТУРА 2000. Най-близко разположена е:  ЗЗ за опазване на дивите птици BG0002082 „Батова”, определена съгласно чл. 6, ал. 1, т. 3 и 4 от ЗБР и обявена със Заповед № РД-129/10.02.2012 г., изм. и доп. със Заповед № РД-81/28.01.2013 г. и Заповед № РД-389/07.07.2016 г. (ДВ бр.59/2016 г.) и трите на министъра на околната среда и водите.
Инвестиционното предложение е разширение на  обект по т. 11, буква “д” от Приложение № 2 на ЗООС и съгласно чл. 93, ал. 1, т. 1 и т. 2  от същия закон подлежи на преценяване необходимостта от извършване на ОВОС.




МОТИВИ:



 І. Характеристики на предлаганото строителство, дейности и технологии: размер, засегната площ, параметри, мащабност, обем, производителност, обхват, оформление на инвестиционното предложение в неговата цялост, взаимовръзка и кумулиране с други съществуващи и/или одобрени инвестиционни предложения, използване на природни ресурси, земните недра, почвите, водите и на биологичното разнообразие, генериране на отпадъци, замърсяване и вредно въздействие, риск от големи аварии и/или бедствия, които са свързани с инвестиционното предложение, включително причинени от изменението на климата, в съответствие с научните познания, рисковете за човешкото здраве поради неблагоприятно въздействие върху факторите на жизнената среда
1. Разглобяване и подготовка за повторна употреба на компоненти с код и наименование: 16 01 21* „опасни компоненти, различни от упоменатите в кодове от 16 01 07 до 16 01 11, 16 01 13 и 16 01 14“, 16 01 22 „компоненти, неупоменати другаде“, 16 01 99 „отпадъци, неупоменати другаде“ в гр. Варна, район Владислав Варненчик - зона Метро, месност Атанас тарла, ПИ 10135.4507.237, (бул. „Цар Освободител“ №313) с площ 1742 кв.м.
2. Генериране на отпадъци - видове, количества и начин на третиране, и отпадъчни води; От извършване на дейностите по разглобяване и подготовка за повторна употреба на компоненти от ИУМПС се очаква да се образуват следните отпадъци:
· 19 12 02 черни метали - 10 т/год 19 12 03 цветни метали - 10 т/год 16 01 17 черни метали- 10 т/год 16 01 18 цветни метали- 10 т/год 16 01 19- Пластмаси -10 т/год
· 19 12 12- други отпадъци (включително смеси от материали) от механично третиране на отпадъци,различни от упоменатите в 19 12 11 - 10 т/год
Същите ще се съхраняват в обозначени метални контейнери до предаването им на лица притежаващи документ за дейности с отпадъци по чл. 35 от ЗУО.
На територията на площадката ще се генерират още и смесени битови отпадъци, за които ще се използват поставените в близост контейнери част от сметосъбиращата и сметоизвозващата система на община Варна.
Площадката е оградена с метална ограда, с положена трайна настилка (бетон), изграден е каломаслоуловител с вместимост 1-1,5 куб.м., с контролно-пропускателна система и видеонаблюдение. Електронна везна с товароподемност до 3 тона, модел ЕЕР 000-2-4-N-X, който се ползва, съгласно договор за наем.
Битово-фекални води, които се заустват в канализационната мрежа на населеното място
3. Обектът на ИП е от тип, който по време на експлоатация ще ползва единствено като природен ресурс вода от водопроводната мрежа на населеното място за битовите нужди на персонала.
4. Извършването на дейностите по подготовка за повтона употреба на компоненти от
ИУМПС няма да замърсява, да води до вредно въздействие и няма да създава дискомфорт на околната среда, тъй като ще се извършва в съответствие с екологичното законодателство. Площадката е изградена с необходимата инфраструктура с цел опазване на околната среда, живота и здравето на населението.
5. При правилна система за управление на специфичните отпадъчни потоци, въздействието ще бъде дълготрайно през периода на експлоатация, без значими изменения в характеристиките на средата.
Всички отпадъци ще се събират разделно до предаването им на лица регистрирани по ЗУО. Отпадъците ще се съхраняват, съобразно свойства им. Предвижда се материалите, от които са направени съдовете за съхранение да не влизат взаимодействие с отпадъците поставени в тях. Площадката е покрита с трайна настилка от материал, предпазващ почвата от замърсяване.
Начините на събиране, съхранение и транспортиране на отпадъците, генерирани (получени) при експлоатацията на обекта няма да окажат негативно влияние върху останалите компоненти на околната среда.
Необходимо е да се подчертае, че управлението на отпадъците ще бъде организирано по начин не допускащ смесването на различните по вид отпадъци, включително оползотворими с неоползотворими.
Предмет на ИП е вече съществуващата площадка като ще се извършват всички или част от дейностите разрешени от компетентните органи в зависимост от необходимостта; както и възможността площадката да функционира като самостоятелна в зависимост от обстоятелствата.
	6. Инвестиционното предложение има връзка с други инвестиционни предложения и не противоречи на действащите планове за района. 
	7. От направения анализ може да се направи извода, че реализацията на ИП няма да окаже неблагоприятно влияние върху екологичния статус на района, през експлоатационния период.
	8. При правилна система за управление на специфичните отпадъчни потоци, въздействието ще бъде дълготрайно през периода на експлоатация, без значими изменения в характеристиките на средата.
	9. Всички отпадъци ще се събират разделно до предаването им на лица регистрирани по ЗУО. Отпадъците ще се съхраняват, съобразно свойства им. Предвижда се материалите, от които са направени съдовете за съхранение да не влизат взаимодействие с отпадъците поставени в тях. Площадката е покрита с трайна настилка от материал, предпазващ почвата от замърсяване.
         10. С реализацията на ИП не се предвижда изграждане на нови пътища или промяна на съществуващата пътна инфраструктура; За транспортирането на отпадъците до и от площадката ще се използва съществуващата пътна инфраструктура.
11. При спазване на нормативните изисквания в процеса на реализиране и експлоатацията на обекта, не се очаква да има замърсяване и дискомфорт на околната среда.
12. С дейността не предвижда изграждане на съоръжения и извършване на дейности които могат да доведат до инциденти, застрашаващи околната среда и човешкото здраве. 
13. В близост до обекта няма предприятия и обекти, райони и строежи, които кумулативно могат да бъдат източник или да увеличат риска или последствията от голяма авария.
14. Обектът не се класифицира, като предприятие с нисък/висок рисков потенциал. Предвид гореизложеното, в конкретния случаи не са приложими изискванията на чл.99б на ЗООС.
15. Реализацията  на ИП не предполага рискове за околната среда и човешкото здраве.

ІІ. Mестоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно: съществуващо и одобрено земеползване, относителното изобилие, достъпност, качество и възстановителна способност на природните богатства (включително почва, земни недра, вода и биологично разнообразие) в района и неговите подпочвени пластове, абсорбционен капацитет на природната среда, като се вземат предвид: мочурища, крайречни области, речни устия; крайбрежни зони и морска околна среда; планински и горски райони; защитени със закон територии; засегнати елементи от Националната екологична мрежа; територии, свързани с инвестиционното предложение, в които нормите за качество на околната среда са нарушени или се смята, че съществува такава вероятност; гъстонаселени райони; ландшафт и обекти с историческа, културна или археологическа стойност; територии и/или зони и обекти със специфичен санитарен статут или подлежащи на здравна защита.

1. Инвестиционното предложение се отнася за площадка: гр. Варна, район Владислав Варненчик - зона Метро, месност Атанас тарла, ПИ 10135.4507.237, с площ 1742 кв. м, (бул. „Цар Освободител“ №313). 
2. Инвестиционното предложение не засяга влажни зони, мочурища, водни обекти;  не попада в защитена територия, както и в границите на защитена зона от мрежата “Натура 2000”.
3. В представената от възложителя информация няма данни за засягане на  санитарно - охранителни зони около водоизточници и съоръжения за питейно - битово водоснабдяване и около водоизточници на минерални води, използвани за лечебни, профилактични, питейни и хигиенни нужди и др., и исторически и културни паметници от реализацията на ИП. 
4. Спецификата и мащабите на ИП  не предполагат оказване на негативно въздействие върху качеството и регенеративната способност на използваните природни ресурси.
5. Територията предмет на ИП не попада в границите на защитени зони от екологичната мрежа Натура 2000, като същата отстои на 2 км от най-близко разположената ЗЗ за опазване на дивите птици BG0002082 „Батова”, определена съгласно чл. 6, ал. 1, т. 3 и 4 от ЗБР и обявена със Заповед № РД-129/10.02.2012 г., изм. и доп. със Заповед № РД-81/28.01.2013 г. и Заповед № РД-389/07.07.2016 г. (ДВ бр.59/2016 г.) и трите на министъра на околната среда и водите. ИП не попада и в границите на защитени територии- отстои на около 3 км по права линия от защитени местности „Мочурището“ и „Казашко“.
С реализацията на ИП не се засягат планински местности, както и влажни зони. Най-близката планинска местност – Камчийска планина, е на разстояние около 28 км, а най-близката влажна зона – Варненско-Белославски езерен комплекс е на около 3,5 км по права линия.                                                                                                                                                                                                                                                           
Гореописаното ИП попада в обхвата на чл. 2, ал. 1, т. 1 от Наредбата за ОС, и подлежи на процедура по оценка за съвместимост по реда на чл. 31, ал. 4 във връзка с ал. 1 от ЗБР.
След преглед на представената документация и на основание чл. 40, ал. 3 от Наредбата за ОС, въз основа на критериите по чл. 16 от същата, преценката за вероятната степен на отрицателно въздействие на ИП върху защитена зона BG0002082 „Батова“ е, че ИП няма вероятност да окаже значително отрицателно въздействие върху предмета на опазване в зоната, поради следните мотиви:
5.1. Територията предмет на ИП не попада в границите на защитени зони от екологичната мрежа Натура 2000 - отстои на 2 км от най-близко разположената ЗЗ за опазване на дивите птици BG0002082 „Батова.
5.2. Местоположението на имота е извън границите на защитени територии - отстои на около 3 км по права линия  от защитени местности „Мочурището“ и „Казашко“.
5.3. С ИП не се засягат планински и горски местности, както и влажни зони. Най-близката планинска местност – Камчийска планина, е на разстояние около 28 км, а най-близката влажна зона – Варненско-Белославски езерен комплекс е на около 3,5 км по права линия.
5.4.	Не се очаква загуба на популации и местообитания на видовете птици, предмет на опазване в защитената зона, тъй като територията, предмет на ИП е извън границите на защитени зони, в градска и антропогенно повлияна среда. 
5.5.	Предвид местоположението на имотa и отдалечеността му от защитената зона, при реализиране на ИП, няма вероятност от значително отрицателно въздействие върху предмета и целите на защитената зона, свързано с:
· опазване и поддържане на местообитанията на видовете птици, техните популации и разпространение в границите на зоната, за постигане и поддържане на благоприятното им природозащитно състояние в Континенталния биогеографски регион;
· подобряване на структурата и функциите, на състоянието или възстановяване на местообитанията на видовете птици, предмет на опазване в защитената зона
5.6. С оглед на местоположението на имота – в градска и антропогенно повлияна територия, извън границите на защитени зони, няма вероятност с реализирането на ИП:
· да се окаже значително въздействие върху степента на съхранение на местообитания видове птици, вкл. и на техните популации, предмет на опазване в ЗЗ;
· да се засегнат пряко или косвено природни местообитания, популации и местообитания на видове птици обект на опазване в зоната; 
· да се окаже пряко или косвено въздействие по отношение на евентуални процентни загуби, безпокойство или прогонване на видове включени за опазване в защитената зона;
· да се засегнат характерни елементи на ландшафта, които са от съществено значение за миграцията, географското разпространение на видовете птици и генетичния обмен между популациите им, предвид което не се създава предпоставка за фрагментация на популации и местообитания на видове птици, предмет на опазване в BG0002082 „Батова ”;
· не се очаква да се генерират емисии и отпадъци във вид и количества, които да окажат значително отрицателно въздействие върху популации и местообитания на видове птици, предмет на опазване в защитената зона.
5.7  Предвижданията на ИП не са свързани с отделяне на шум в околната среда над допустимите норми, предвид което не се очаква отрицателно въздействие по отношение на безпокойство или прогонване на животински видове, предмет на опазване в най-близко разположената защитена зона, сблъсък и смърт на индивиди.
5.8 Характерът на ИП не предполага въздействия като: генериране на високи нива шум, намаляване на водните ресурси, генериране на химически емисии, вибрации, замърсяване на атмосферния въздух и др., които могат да засегнат структурата и функциите на най-близко разположената защитена зона. 
5.9 Няма вероятност от въздействие върху природозащитните цели на защитената зона, предвид гореизложеното и факта, че с предвидените дейности в ИП не се:
· възпрепятства или забавя постигането на напредък по целите на опазване на ЗЗ;
· намаля площта или качеството на местообитанията на видовете птици, които се срещат в ЗЗ;
· намаля популацията на видовете, чието присъствие в ЗЗ е значително;
· причинява обезпокояване, което да засегне числеността или плътността на популацията или баланса между видовете;
· причинява изместване на видове, чието присъствие в ЗЗ е значително и по този начин да намали площта на разпространение на тези видове в ЗЗ;
· очаква разпокъсване на местообитания на видовете птици, предмет на опазване в зоната;
· очаква да доведе до загуба или намаляване на ключови характеристики, природни процеси или ресурси, които са от съществено значение за поддържането или възстановяването на съответните местообитания и видове птици в ЗЗ;
· предполага да се нарушат факторите, които помагат за запазването на благоприятния статус на ЗЗ или които са необходими за възстановяването им до постигане на благоприятен статус в рамките на ЗЗ;
· наруши баланса, разпространението и плътността на видовете, които са показатели за благоприятния статус на ЗЗ.
5.10 При реализацията на ИП, няма вероятност от отрицателно въздействие върху ЗЗ BG0002082 „Батова”, която отстои на около 2 км от територията, по отношение на въздействие на предвидените дейности поотделно или във взаимодействие с други ИП/ППП. В землището на гр. Варна, няма други реализирани, одобрени или в процедура ИП/ППП, съвместно с които настоящото ИП може да окаже отрицателно кумулативно въздействие върху популации и местообитания на видовете птици, предмет на опазване в най-близко разположената зона.
ІІІ. Tипа и характеристиките на потенциалното въздействие върху околната среда, като се вземат предвид вероятните значителни последици за околната среда във връзка с критериите по т. 1 и 2 по отношение на въздействието на инвестиционното предложение върху елементите по чл. 95, ал. 4, предвид: степента и пространствения обхват на въздействието (като географски район и брой на населението, които е вероятно да бъдат засегнати);  естеството на въздействието;  трансграничния характер на въздействието; интензивността и комплексността на въздействието; вероятността за въздействие; очакваното настъпване, продължителността, честотата и обратимостта на въздействието; комбинирането с въздействия на други съществуващи и/или одобрени инвестиционни предложения; възможността за ефективно намаляване на въздействията.
1. По време на експлоатацията на обекта при спазване на нормативните изисквания не се очаква  отрицателно въздействие върху околната среда, при правилното събиране, съхранение и транспортиране на отпадъците реализирането на инвестиционното намерение няма да натовари и замърси околната среда.
2. На основание чл. 7, ал. 2, т. 2, буква “б” от Наредбата за ОВОС е получено становище на РЗИ – Варна  (писмо изх. № 10-74-1/16.04.2026 г., според което от здравно-хигиенна гледна точка ИП няма вероятност да окаже неблагоприятно въздействие върху жизнената среда и здравето на хората при спазване на условията, заложени в настоящото решение;
3. При реализацията на ИП не се очаква трансграничен характер на въздействие.
ІV. Обществения интерес към инвестиционното предложение
1. На основание чл. 95, ал. 1 от Закона за опазване на околната среда и чл. 4, ал. 2 от Наредбата за условията и реда за извършване на оценка на въздействието върху околната среда (изм. - ДВ, бр. 31 от 2019 г., в сила от 12.04.2019 г.) е публикувано съобщение на интернет страницата на РИОСВ-Варна, за осигурен достъп до уведомлението за настоящото инвестиционно предложение, за изразяване на становища от заинтересованите лица.
2. Съгласно изискванията на чл. 4, ал. 2 от Наредбата за условията и реда за извършване на оценка на въздействието върху околната среда (изм. - ДВ, бр. 31 от 2019 г., в сила от 12.04.2019 г.) РИОСВ Варна, предоставя на кметовете на: община Варна и р-н „Вл. Варненчик, общ. Варна, уведомлението за инвестиционно предложение за обявяване на интернет страницата си, или на общественодостъпно място. 
3. Предвид разпоредбата на чл. 6, ал. 9, ал. 1 от Наредбата за ОВОС, е публикувано съобщение на  интернет страницата на РИОСВ-Варна за осигурен обществен достъп до информацията по Приложение № 2 от същата наредба за изразяване на становища от заинтересованите лица относно реализацията на настоящото ИП. 
4. В изпълнение на изискванията на чл. 6, ал. 9, т. 2 от Наредбата за ОВОС, РИОСВ-Варна, предоставя на кметовете на: община Варна и р-н „Вл. Варненчик, общ. Варна, с изх. №  26-00-2348-8/08.04.2026 г., копие от искането и информацията по Приложение № 2 към чл. 6, ал. 1 от същата наредба, за осигуряване на обществен достъп до информацията за най-малко 14 дни, като поставят съобщение на интернет страницата си и/или по друг начин за достъпа до информацията и за изразяване на становища от заинтересуваните лица.
5. Във връзка с изискванията на чл. 6, ал. 10, т. 2 от Наредбата за ОВОС, кметовете на гореописаните общини, и кметства са информирали РИОСВ-Варна, че в осигуреният 14-дневен обществен достъп до информацията за ИП няма постъпили становища/възражения/мнения от заинтересовани лица/организации.
6. До изготвяне на настоящото решение в РИОСВ–Варна, няма данни за устно изразени и/или постъпили мотивирани, писмени възражения срещу реализацията на ИП. 
На основание чл. 8, ал.1, т. 6 от Наредбата за ОВОС при изпълнение на следните условия: 
1. При реализация на инвестиционното намерение възложителят да предприеме всички необходими мерки за екологосъобразно третиране на отпадъците, спазвайки разпоредбите на Закона за управление на отпадъците и подзаконовите нормативни актове по прилагането му.
2. Прилагане на приоритетен ред (йерархия) при управлението на отпадъците, съгласно изискването на чл. 6 от ЗУО.
3. За заявените дейности по третиране на отпадъци, дружеството следва подаде заявление за изменение и/или допълнение на разрешение №03-ДО-699-00/10.07.2024 г.
4. За образуваните от дейностите по третиране отпадъци следва да се извърши класификация по реда на Наредба № 2 за класификация на отпадъците (ДВ, бр. 66/2014 г. с изм. и дои.).
 
Настоящото решение не отменя задълженията на възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.
	   При промяна на възложителя, на параметрите на  инвестиционното предложение или на някое от обстоятелствата, при които е било издадено настоящото решение, на основание чл. 93, ал. 7 от ЗООС възложителят или новият възложител трябва да уведоми своевременно  РИОСВ-Варна.
На основание чл. 93, ал. 8 от ЗООС решението губи правно действие, ако в срок 5 години от датата на издаването му не е започнало осъществяването на инвестиционното предложение.
Решението може да бъде обжалвано по реда на Административнопроцесуалния кодекс чрез директора на РИОСВ-Варна, пред министъра на околната среда и водите  и Административен съд Варна   в 14-дневен срок от съобщаването му. 

